CELEX: 
Language: sl
Date: 2017-03-13 00:00:00
Title: DELEGIRANA DIREKTIVA KOMISIJE (EU) .../… o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi svinca v ležalnih skodelah in pušah za nekatere kompresorje s hladilnim sredstvom zaradi prilagoditve tehničnemu napredku

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Ta delegirana direktiva Komisije spreminja Prilogo III k Direktivi 2011/65/EU Evropskega parlamenta in Sveta o omejevanju uporabe nekaterih nevarnih snovi v električni in elektronski opremi (prenovitev)
                  1
                (v nadaljnjem besedilu: direktiva RoHS 2) glede izjem pri posebni uporabi svinca zaradi prilagoditve tehničnemu napredku.
            
            
               Direktiva RoHS 2 omejuje uporabo nekaterih nevarnih snovi v električni in elektronski opremi. Veljati je začela 21. julija 2011.
            
            
               Omejene snovi so navedene v Prilogi II k direktivi RoHS 2; omejitev svinca, živega srebra, kadmija, šestvalentnega kroma, polibromiranih bifenilov in polibromiranih difeniletrov se že izvaja, omejitev bis(2-etilheksil)ftalata (DEHP), butil benzil ftalata (BBP), dibutil ftalata (DBP) in diizobutil ftalata (DIBP) pa se bo začela izvajati z 22. julijem 2019. V prilogah III in IV k direktivi RoHS 2 so navedeni materiali in komponente električne in elektronske opreme za posebne namene, ki so izvzeti iz omejitve uporabe snovi iz člena 4(1) direktive RoHS 2.
            
            
               Člen 5 določa prilagoditev prilog III in IV znanstvenemu in tehničnemu napredku (vključitev, obnovitev, spremembe in opustitev izjem). V skladu s členom 5(1)(a) se izjeme vključijo v prilogi III in IV pod pogojem, da se s tako vključitvijo ne zmanjša varovanje okolja in zdravja, ki ga zagotavlja Uredba (ES) št. 1907/2006, ter da je izpolnjen kateri koli od naslednjih pogojev: njihova odstranitev ali nadomestitev tehnično ali znanstveno ni izvedljiva s spremembo konstrukcije ali z nadomestitvijo z materiali in komponentami, ki ne zahtevajo katerega od materialov ali snovi, naštetih v Prilogi II, zanesljivost nadomestkov ni zagotovljena ali bi skupni negativni vplivi na okolje, zdravje in varnost potrošnika, ki bi jih povzročila nadomestitev, utegnili prevladati nad skupnimi prednostmi za okolje, zdravje in varnost potrošnika.
            
            
               Člen 5(1) določa tudi, da Evropska komisija (v nadaljnjem besedilu: Komisija) vključi materiale in komponente električne in elektronske opreme za posebne uporabe v sezname iz prilog III in IV s posameznimi delegiranimi akti v skladu s členom 20. Člen 5(3) in Priloga V določata postopek za predložitev zahtevkov za odobritev, obnovitev ali razveljavitev izjeme.
            
            
               2.POSVETOVANJA PRED SPREJETJEM AKTA
            
            
               Na podlagi določb člena 5(3) in Priloge V, ki zainteresiranim stranem omogočajo, da zaprosijo za izvzetje iz omejitev uporabe snovi, je Komisija od objave direktive RoHS 2 prejela številne
                  2
                zahtevke za odobritev novih in obnovitev obstoječih izjem.
            
            
               Komisija je 7. oktobra 2014 prejela zahtevek za obnovitev izjeme 9(b) iz Priloge III v zvezi z uporabo svinca v ležalnih skodelah in pušah za kompresorje s hladilnim sredstvom z nazivno vhodno električno močjo le 9 kW ali manj za industrijo HVACR.
            
            
               Da bi ocenila zahtevek za izjemo, je Komisija začela študijo za izvedbo zahtevane tehnične in znanstvene ocene, vključno z osemtedenskim spletnim odprtim
                  3
                posvetovanjem z zainteresiranimi stranmi
                  4
                glede zahtevka. Tri zainteresirane strani so izrecno podprle obnovitev izjeme z zahtevanim besedilom in trajanjem. Predloženi prispevki so vsebovali podrobne podatke o področjih, na katerih naj bi bila izjema nujno potrebna.
            
            
               Končno poročilo, ki vsebuje oceno zahtevka, je bilo objavljeno
                  5
                in zainteresirane strani so bile uradno obveščene. Spletna stran projekta je na voljo prek spletišča Europa
                  6
               .
            
            
               Komisija se je nato posvetovala s strokovno skupino držav članic za delegirane akte na podlagi direktive RoHS 2. Predlagana sprememba Priloge III k direktivi RoHS 2 z vsemi potrebnimi osnovnimi informacijami je bila poslana 17. marca 2016, strokovnjaki pa so bili pozvani, naj pripombe k predlogu predložijo na sestanku 19. aprila 2016. Strokovna skupina je soglasno podprla predlog za izvzetje svinca v ležalnih skodelah in pušah za nekatere kompresorje s hladilnim sredstvom za obdobje treh let od datuma prvotnega izteka veljavnosti izjeme 9(b) za zadevno kategorijo (21. julija 2016). V skladu s smernicami za boljše pravno urejanje je bil osnutek delegiranega akta objavljen na portalu za boljše pravno urejanje s štiritedenskim obdobjem za pripombe. Prejete so bile tri pripombe. Vse so izrazile podporo sprejetju osnutka delegiranega akta. Izvedeni so bili vsi potrebni ukrepi v skladu s členom 5(3) do (7). Svet in Parlament sta bila o zadevnih dejavnostih uradno obveščena.
            
            
               V končnem poročilu so bile poudarjene zlasti naslednje tehnične informacije (glej poročilo v opombi 5):
            
            
               Svinec se uporablja v ležajih hladilnih kompresorjev, ki so hermetično zaprti, da se prepreči uhajanje hladilnega sredstva. Svinec zagotavlja nizko trenje v ležaju, saj deluje kot trdno mazivo v primeru nezadostnega mazanja, do katerega lahko pride zaradi topnosti mazivnega olja v hladilnem sredstvu.
            
            
               Čeprav so ležaji brez svinca izvedljivi, v kompresorjih s hladilnim sredstvom z nazivno vhodno električno močjo 9 kW ali manj še vedno ne morejo zanesljivo nadomestiti svinčenih ležajev.
            
            
               Preskušanje zanesljivosti ležajev brez vsebnosti svinca za kompresorje s hladilnim sredstvom z nazivno vhodno električno močjo 9 kW ali manj je še vedno v teku in pričakuje se, da se bo izvajalo še tri leta.
            
            
               Iz rezultatov ocene za kategorije od 1 do 7 in 10 je razvidno, da je izpolnjeno vsaj eno od zadevnih meril iz člena 5(1)(a), če je zahtevek za izjemo v zvezi z vnosom 9(b) v Prilogi III oblikovan kot „Svinec v ležalnih skodelah in pušah za nepredušne spiralne kompresorje s hladilnim sredstvom z nazivno vhodno električno močjo 9 kW ali manj pri napravah za ogrevanje, zračenje, klimatiziranje in hlajenje (HVACR)“, zato je obnovitev utemeljena le v zvezi z velikimi gospodinjskimi aparati (tj. kategorija 1 iz Priloge I). Ker za zadevne naprave dovolj zanesljiva alternativna tehnologija trenutno ni na voljo oziroma tudi ni verjetno, da bo kmalu prišla na trg, in glede na običajno hitrost inovacij v sektorju ni pričakovati, da bo triletno obdobje veljavnosti izjeme negativno vplivalo na inovacije. Za ostale kategorije razen kategorij od 1 do 7 in 10 se še naprej uporablja obstoječa izjema, in sicer za obdobje veljavnosti, kot je določeno v členu 5(2). Posebna izjema ne znižuje ravni varovanja okolja in zdravja, ki jo zagotavlja Uredba (ES) št. 1907/2006 (REACH) v skladu s členom 5 Direktive 2011/65/EU.
            
            
               3.PRAVNI ELEMENTI DELEGIRANEGA AKTA
            
         
         
            
               Predlagani akt dovoljuje izvzetje iz omejitev uporabe snovi iz Direktive 2011/65/EU za uporabo svinca za posebne namene.
            
            
               Predlagani instrument je delegirana direktiva, kot je določeno v Direktivi 2011/65/EU in zlasti členu 5(1)(a) Direktive.
            
            
               Cilj predlaganega akta je zagotoviti pravno varnost in trajnostne tržne pogoje za proizvajalce električne in elektronske opreme, in sicer z omogočanjem uporabe sicer prepovedanih snovi za posebne uporabe v skladu z določbami in pogoji iz direktive RoHS 2 ter v njej vzpostavljenim postopkom za prilagoditev prilog III in IV znanstvenemu in tehničnemu napredku.
            
            
               Skladno z načelom sorazmernosti ta ukrep ne presega okvirov, ki so potrebni za doseganje njegovih ciljev.
            
            
               Predlog ne vpliva na proračun EU.
            
            
            
               DELEGIRANA DIREKTIVA KOMISIJE (EU) .../…
            
            
               z dne 13.3.2017
            
            
               o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi svinca v ležalnih skodelah in pušah za nekatere kompresorje s hladilnim sredstvom zaradi prilagoditve tehničnemu napredku
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi
                  7
                ter zlasti člena 5(1)(a) Direktive,
            
            
               ob upoštevanju naslednjega:
            
            
               (1)Direktiva 2011/65/EU prepoveduje uporabo svinca v električni in elektronski opremi, ki je dana na trg.
            
            
               (2)Svinec se uporablja v ležajih hladilnih kompresorjev, ki so hermetično zaprti, da se prepreči uhajanje hladilnega sredstva. Svinec zagotavlja nizko trenje v ležaju, saj deluje kot trdno mazivo v primeru nezadostnega mazanja.
            
            
               (3)Čeprav so ležaji brez svinca izvedljivi, v kompresorjih s hladilnim sredstvom z nazivno vhodno električno močjo 9 kW ali manj še vedno ne morejo zanesljivo nadomestiti svinčenih ležajev.
            
            
               (4)Svinec v ležalnih skodelah in pušah za nepredušne spiralne kompresorje s hladilnim sredstvom z nazivno vhodno električno močjo 9 kW ali manj pri napravah za ogrevanje, zračenje, klimatiziranje in hlajenje (HVACR) bi bilo zato treba izvzeti do 21. julija 2019. Ob upoštevanju inovacijskih ciklov pri napravah HVACR ni verjetno, da bi trajanje te izjeme negativno vplivalo na inovacije.
            
            
               (5)Direktivo 2011/65/EU bi bilo zato treba ustrezno spremeniti –
            
            
               SPREJELA NASLEDNJO DIREKTIVO:
            
         
         
            
               Člen 1
            
            
               Priloga III k Direktivi 2011/65/EU se spremeni, kakor je navedeno v Prilogi k tej direktivi.
            
            
               Člen 2
            
            
               1.Države članice sprejmejo in objavijo zakone in druge predpise, potrebne za uskladitev s to direktivo, najpozneje do [datum – 12 mesecev po začetku veljavnosti te direktive]. Besedilo navedenih predpisov nemudoma sporočijo Komisiji.
            
            
               Navedene predpise uporabljajo od [datum – 12 mesecev po začetku veljavnosti te direktive].
            
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice sporočijo Komisiji besedilo temeljnih določb predpisov nacionalnega prava, sprejetih na področju, ki ga ureja ta direktiva.
            
            
               Člen 3
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Ta direktiva je naslovljena na države članice.
            
            
               V Bruslju, 13.3.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  UL L 174, 1.7.2011, str. 88.
               
               
                  
                     (2)
                  Seznam je na voljo na: 
                  http://ec.europa.eu/environment/waste/rohs_eee/adaptation_en.htm.
               
               
                  
                     (3)
                  Seznam vprašanih zainteresiranih strani se redno posodablja in vzdržuje; vključuje industrijske organizacije, proizvajalce in dobavitelje, podjetja za recikliranje, zveze potrošnikov, nevladne organizacije, akademike, predstavnike držav članic in druge.
               
               
                  
                     (4)
                  
                  Posvetovalno obdobje
                  : od 24. aprila 2015 do 19. junija 2015.
               
               
                  
                     (5)
                  
                  
                        
                     Poročilo o oceni.
                  
               
               
                  
                     (6)
                  
                  http://ec.europa.eu/environment/waste/rohs_eee/adaptation_en.htm.
               
               
                  
                     (7)
                  UL L , , str. . 
               
            
      
    ---documentbreak--- 
      
         
         
            
               PRILOGA
            
            
               k
            
            
               DELEGIRANI DIREKTIVI KOMISIJE (EU)
            
            
               o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi svinca v ležalnih skodelah in pušah za nekatere kompresorje s hladilnim sredstvom zaradi prilagoditve tehničnemu napredku
            
            
               V Prilogi III se točka 9(b) nadomesti z naslednjim:
            
            
               „
            
            
                     
                        9(b)
                     
                  
                  
                     
                        Svinec v ležalnih skodelah in pušah za kompresorje s hladilnim sredstvom pri napravah za ogrevanje, zračenje, klimatiziranje in hlajenje (HVACR)
                     
                  
                  
                     
                        Uporablja se za kategorije 8, 9 in 11; preneha veljati:
                     
                     
                        21. julija 2023 za kategorijo 8 in vitro diagnostičnih medicinskih pripomočkov;
                     
                     
                        21. julija 2024 za kategorijo 9 instrumentov za spremljanje in nadzor za industrijsko uporabo ter za kategorijo 11;
                     
                     
                        21. julija 2021 za druge podkategorije kategorij 8 in 9.
                     
                  
               
                     
                        9(b)-(I)
                     
                  
                  
                     
                        Svinec v ležalnih skodelah in pušah za nepredušne spiralne kompresorje s hladilnim sredstvom z nazivno vhodno električno močjo 9 kW ali manj pri napravah za ogrevanje, zračenje, klimatiziranje in hlajenje (HVACR)
                     
                  
                  
                     
                        Uporablja se za kategorijo 1; preneha veljati 21. julija 2019.
                     
                  
               
               “